Carol (film)
<s>Carol (fon.</s><s>Kerol) je britansko-američka romantična filmska drama 2015. godine u režiji Todda Haynesa.</s><s>Autor scenarija je Phyllis Nagy na osnovu romana Patricie Highsmith Cijena soli  (također poznat kao  Carol ).</s><s>U filmu glume Cate Blanchett, Rooney Mara, Sarah Paulson, i Kyle Chandler.</s><s>Radnja se dešava 1952. godine u New Yorku, a film je priča o mladoj ambicioznoj fotografkinji i njenom odnosu sa starijom ženom koja prolazi kroz težak razvod.</s>

<s>Snimanje filma  Carol  bilo je u fazi pripreme više od 11 godina od strane britanske producentske kuće Number 9 Films i Film4 Productions, u koprodukciji njujorškog Killer Filmsa.</s><s>Glavno snimanje je počelo u martu 2014. godine, u Cincinnatiju, Ohio, a trajalo je 34 dana.</s><s>Film je sniman u formatu Super 16 mm.</s><s>Carol  je izabran da se natječe za Zlatnu palmu na Kanskom filmskom festivalu, gdje je Mara osvojila nagradu za najbolju glumicu.</s><s>Film je dobio pozitivne kritike.</s><s>Ograničena premijera bila je 20. novembra 2015. godine u Sjedinjenim Američkim Državama, a u Velikoj Britaniji objavljena je 27. novembra, 2015. godine.</s>

<s>Radnja</s>

<s>Tokom ranih 1950-ih, Therese Belivet, privremena radnica u prodavnici i sa težnjom da bude fotograf, radi u odjelu za igračke robne kuće na Manhattanu za vrijeme božićne sezone.</s><s>Njoj je prišla jedna glamurozna starija žena, Carol Aird, koja na preporuku Therese kupuje model vlaka za svoju kćerku kao poklon.</s><s>Između njih se iznenada javlja privlačnost.</s><s>Carol slučajno ostavlja svoje rukavice na blagajni, a Therese ih šalje poštom na njenu kućnu adresu u New Jerseyu.</s>

<s>U međuvremenu, Carol prolazi kroz težak razvod sa svojim nemarnim mužem, Harge, i bori se da zadrži starateljstvo nad kćerkom, Rindy.</s><s>Zbog samoće a i zahvalnosti zbog Thereseinog čina vraćanja njene rukavice, Carol je poziva na ručak.</s><s>Njih dvije su opčinjene jedna drugom ali su dosta oprezne.</s><s>Carol poziva Therese u svoj dom da se odmori gdje se sprijateljuju.</s><s>Therese iz daljine snima nekoliko slika Carol dok je kupovala božićno drvce.</s><s>Harge je sumnjičav naspram odnosa njegove supruge sa Therese zbog njenog kratkog randevua koji je imala nekoliko godina ranije sa njenom najboljom prijateljicom Abby.</s><s>Therese je svjedok razmirica između Hargea i Carol i potpuno joj je jasan aspekt Caroline seksualnosti.</s><s>Harge odlazi na poslovni put do Floride i odvodi Rindy s njim, ostavljajući Carol samu za Božić.</s><s>Carol naglo odvozi Therese nazad na vlak da ide kući.</s>

<s>Carol ponovo kontaktira Therese da se izvini.</s><s>Pod naizgled opreznim prijateljstvom, odnos Carol i Therese i dalje raste.</s><s>Carol daje Therese novu kameru i film kao poklon.</s><s>Carol saznaje da ju je Harge tužio za puno starateljstvo nad djetetom, na osnovu "moralne klauzule" preko koje bi se mogla razotkriti Carolina privlačnost prema ženama.</s><s>Carol odlučuje da oputuje u Chicago kako bi mogla pobjeći od stresa zbog razvoda, i zatim poziva Therese da joj se pridruži.</s><s>Theresein momak, Richard, osjeća se ugroženim zbog Carolinog poziva, zatim on i Therese raskidaju vezu.</s><s>Richard joj govori da će je se Carol uskoro otarasiti.</s><s>Tokom novogodišnje noći, Carol i Therese konačno priznaju jedna drugoj svoja snažna romantična osjećanja, i one vode ljubav po prvi put u njihovoj hotelskoj sobi.</s><s>Sljedećeg jutra one otkrivaju da je privatni detektiv, po imenu Tommy, kojeg su srele na svom putovanju, kada je bio maskiran kao prodavač, bio unajmljen od strane Hargea da ih prati i pribavi dokaze njihove afere.</s><s>On je već poslao audio kasete Hargeu, koje će on iskoristiti protiv Carol prilikom sudske rasprave oko starateljstva nad Rindy.</s><s>Carol naglo odlazi da se vrati nazad u New York da se bori za svoju kćer.</s><s>Ona šalje Abby da odveze Therese kući.</s><s>Nazad u New Yorku, Therese pokušava kontaktirati Carol putem telefona, ali Carol prekida vezu, shvativši da ne može nastaviti odnos s Therese ukoliko želi da opet vidi svoju kćer.</s><s>Therese je slomljenog srca, pa odlučuje da slijedi karijeru fotografa.</s><s>Ubrzo dobiva posao u New York Timesu uglavnom zbog slika koju je napravila sa Carol tokom vremena koje su provele zajedno.</s>

<s>Slomljenog srca i sama, ona ne može da se pretvara da je neka druga osoba, i sa neoborivim dokazima protiv nje, Carol kaže Hargeu da preuzme potpuno starateljstvo nad Rindy, iako ona insistira na povremenim posjetama, prijeteći da će ga prijaviti na sudu, ako on to odbije.</s><s>Ona piše pismo Therese i traži da je opet vidi.</s><s>Therese i Carol se ponovo sastaju u hotelu Ritz-Carlton.</s><s>Carol joj kaže da ona sada radi u salonu namještaja i da joj je dozvoljeno da posjeti Rindy dva puta mjesečno.</s><s>Carol poziva Therese da živi s njom u njenom stanu, ali Therese odbija, zato što je još uvijek uvrijeđena zbog Carolinog prethodnog odbijanja i kontrole nad njihovom vezom.</s><s>Carol kaže Therese da je voli ali njihov sastanak se naglo završava.</s>

<s>Kasnije te iste noći Therese prihvata poziv na zabavu, ali tamo shvata da se ona ne može uklopiti u okolinu.</s><s>Therese odlazi da pronađe Carol u restoranu, i njih dvije u prepunoj sali gledaju jedna drugu hrabro izražavajući tajna ljubavna osjećanja u jednom represivnom društvu.</s>

<s>Uloge</s>

<s>Cate Blanchett - Carol Aird
 Rooney Mara - Therese Belivet
 Sarah Paulson - Abby Gerhard
 Kyle Chandler - Harge Aird
 Jake Lacy - Richard Semco
 Cory Michael Smith - Tommy Tucker
 John Magaro - Dannie McElroy
 Carrie Brownstein - Genevieve Cantrell
 Kk Heim & Sadie Heims - Rindy Aird
 Ann Reskin - Florence
 Kevin Crowley - Fred Haymes
 Nik Pajic - Phill McElroy
 Trent Rowland - Jack Taft</s>

<s>Kritike</s>

<s>Reference</s>

<s>Vanjski linkovi</s>

<s>The Price of Salt, or Carol by Patricia Highsmith (W. W. Norton, 2004)</s>

<s>Filmovi 2015.</s><s>Filmovi na engleskom jeziku
Američki filmovi
Britanski filmovi
Dramski filmovi
Authority control 2</s>

